Cum s-a comparat Orban cu Ronaldo: De când Real Madrid a renunţat la el, nu a mai câştigat niciun Champions League.
Ludovic Orban s-a comparat cu Ronaldo. Orban: "Real Madrid a decis să renunțe la Ronaldo, probabil este prea vechi sau nu are suflu nou". Președintele în funcție al PNL a mai spus că el nu a tranșat Congresul, așa cum a spus, zilele trecute Cîțu.
Președintele PNL, Ludovic Orban, s-a comparat, sâmbătă, la Piatra Neamț, cu Ronaldo, amintit că după de fotbalistul a câștigat cu Real Madrid trei cupe Champions League, echipa a renunțat la el, iar această decizie s-a dovedit a nu fi una de bun augur.Orban a spus, la Piatra Neamț, că după ce Real Madrid a decis să renunțe la Ronaldo, care "probabil este prea vechi sau nu are suflu nou" nu a mai câștigat "niciun Champions League", făcând aluzie la contracandidatul său la șefia PNL, Florin Cîțu, care aduce "un suflu nou" în partid."Îl știți pe Ronaldo? Ronaldo a jucat la Real Madrid. Cu Ronaldo, Real Madrid a câștigat trei cupe Champions League. Real Madrid a decis să renunțe la Ronaldo, probabil este prea vechi sau nu are suflu nou, de când Real Madrid a renunțat la Ronaldo, nu a mai câștigat niciun Champions League și acum au probleme în campionatul intern", a spus Orban.Președintele în funcție al PNL a mai spus că el nu a tranșat Congresul, așa cum a spus, zilele trecute Cîțu, dar "a tranșat ceva", între care moțiunea de cenzură depusă de PSD, care a picat la vot.La Congresul PNL din 25 septembrie, unde se alege conducerea PNL și-au depus candidatura pentru președinte Ludovic Orban și Florin Cîțu.